《游琴台墨池》
宋代·吴中复

寻春景物乍晴暄，连月余寒花未繁。
犬子琴台余古寺，扬雄墨沼但空园。
池边宿草交加绿，林外鸣禽相斗喧。
秀麦渐渐摇暖日，几重苍翠满郊原。

作者简介：（1011—1098）宋兴国永兴人，字仲庶。吴仲举子。仁宗宝元元年进士。知峨眉县，悉废祠庙，以荐为监察御史，迁殿中侍御史，奏罢宰相梁适、刘沆。改右司谏。历知泽、瀛州及江宁、成德、成都、永兴诸府军。以沮青苗法削一阶，提举玉隆观。起知荆南，复坐事免官。